**רובע ווֹנְדְסְוֶורְתְ' של העיר לונדון** (באנגלית: **The London Borough of Wandsworth**, להאזנה (מידע • עזרה)) הוא אחד מרובעי העיר לונדון. הרובע נמצא בדרום מערב העיר, ומהווה חלק מלונדון הפנימית.

היסטוריה
--------

רובע וונדסוורת' הוקם בשנת 1965 מכוח חוק השלטון בלונדון 1963 מאיחודם של הרובע המטרופוליני של בטרסי, הרובע המטרופוליני של וונדסוורת' למעט אזור קלפהאם וסטריטהאם שהועברו לרובע למבת'. הרובע קרוי על שם נהר הוונדל הזורם דרכו.

גאוגרפיה
--------

רובע וונדסוורת' גובל ברובע למבת' במזרח, ברבעים מרטון וברובע המלכותי קינגסטון שעל התמזה מדרום, ברובע ריצ'מונד שעל התמזה במערב, ובצפון בנהר התמזה שמעברו השני מצויים הרבעים האמרסמית' ופולהאם, הרובע המלכותי של קנזינגטון וצ'לסי והסיטי של וסטמינסטר.

### שכונות

* ארלספילד (Earlsfield)
* בטרסי (Battersea)
* בלהאם (Balham)
* ניין אלמז (Nine Elms)
* וונדסוורת' (Wandsworth)
* טוטינג (Tooting)
* סאות'פילדס (Southfields)
* פאטני (Putney), פאטני הית' (Putney Heath) ופאטני וייל (Putney Vale)
* פרזדאון (Furzedown)
* רוהמפטון (Roehampton)

אוכלוסין
--------

על פי מפקד שנערך בשנת 2001, ברובע מתגוררים 260,380 תושבים, מהם 78% לבנים, 9.6% שחורים (ממוצא אפריקאי או קריבי) ו-6.9% ממוצא אסייתי.

ממשל מקומי ופוליטיקה
--------------------

### ראש העיר והרשות המבצעת

ראש העיר הנבחר הראשון של הרובע היה סר לוק בראון (סוחר אופיום) שנבחר כראש עיריית הרובע בשנת 1900. ראשי תיבות שמו של בראון מופיעות על השרשרת הרשמית של ראש עיריית הרובע. ראש העיר הנוכחי הוא חבר המועצה סטיוארט תום, שנבחר מאזור בחירה פיירפילד.

ראש העיר עומד בראש מועצה מבצעת בה חברים תשעה חברים ממועצת הרובע (כולם מהמפלגה השמרנית). בראש המועצה המבצעת עומד חבר מועצת הרובע אדוארד ליסנר.

### מועצת הרובע

רובע וונדסוורת' מנוהל על ידי מועצת הרובע, בה חברים 60 חברי מועצה - כל אחד 20 אזורי הבחירה של הרובע (wards) שולח 3 חברים למועצה.

בבחירות שנערכו בשנת 2006, נבחרו 51 חברי מועצה מהמפלגה השמרנית ו-9 ממפלגת הלייבור. למפלגה השמרנית רוב במועצת הרובע מאז שנת 1978.

### הפרלמנט הבריטי

רובע וונדסוורת' מחולק לשלושה אזורי בחירה של הפרלמנט הבריטי: בטרסי (Battersea), פאטני (Putney) וטוטינג (Tooting).

תחבורה
------

חמישה גשרים מקשרים את רובע וונדסוורת' הנמצא דרומית לנהר התמזה, לרבעים המצויים מעברו הצפוני של הנהר (ממורד הנהר למעלה הנהר):

* גשר צ'לסי
* גשר אלברט
* גשר בטרסי
* גשר וונדסוורת'
* גשר פאטני

מספר גשרים חוצים את נהר הוונדל העובר דרך מרכז העיירה וונדסוורת' טאון, ומחלק את הרובע לשניים.

### רכבות ורכבות תחתיות

ברובע פועלת מערכת הרכבת הלאומית של בריטניה: קו רכבות סאות' וסט המגיע לתחנת ווטרלו עוצר בתחנת ארלספילד (Earlsfield), פאטני (Putney), קווינסטאון רוד (Queenstown Road), וונדסוורת' טאון (Wandsworth Town), ותחנת צומת קלפהאם (Clapham Junction) - החשובה בתחנות הרובע. קו הרכבות סאות'רן היוצא מתחנת ויקטוריה מגיע אף הוא לתחנת צומת קלפהאם (הקו עוצר בתחנות בלהאם (Balham), באטרסי פארק (Battersea Park), ו-וונדסוורת' קומון (Wandsworth Common).

קו דיסטריקט של הרכבת התחתית של לונדון עוצר בתחנות מזרח פאטני (East Putney) וסאות'פילד (Southfields), וקו נורת'רן של הרכבת התחתית עוצר בתחנות בלהאם (Balham), דרום קלפהאם (Clapham South), טוטינג בק (Tooting Bec), וטוטינג ברודוויי (Tooting Broadway).

אתרים בעלי חשיבות
-----------------

ברובע ממוקמים הפארקים פארק באטרסי (ובו פגודת השלום), קלפהאם קומון ווונדסוורת' קומון. כמו כן ממוקם ברובע מרכז האמנויות בטרסי.

ערים תאומות
-----------

לרובע וונדסוורת' עיר תאומה אחת:

* הולנדהולנד שיידאם, הולנד

קישורים חיצוניים
----------------

| עיינו גם בפורטל: |
| --- |
|  | **פורטל לונדון** |

ויקישיתוף מדיה וקבצים בנושא **וונדסוורת'** בוויקישיתוף
* אתר האינטרנט הרשמי של וונדסוורת'
* וונדסוורת', באתר אנציקלופדיה בריטניקה (באנגלית)
* אתר אגודת וונדסוורת'

הערות שוליים
------------

1. ↑  "Wandsworth, London Borough of". *Know Your London* (באנגלית אמריקאית). 2017-05-01. נבדק ב-2018-01-22.
2. ↑  Wandsworth Registration District, www.ukbmd.org.uk

| לונדון רבתי • לונדון • הסיטי של לונדון |
| --- |
| רובעי לונדון | איזלינגטון • אילינג • אנפילד • בארנט • בארקינג ודאגנהאם • בקסלי • ברומלי • ברנט • גריניץ' • האונסלו • האמרסמית' ופולהאם • האקני • הארו • הארינגיי • הברינג • הילינגדון • וולת'אם פורסט • וונדסוורת' • וסטמינסטר • טאוור האמלטס • לואישהאם • למבת' • מרטון • ניוהאם • סאטון • סאת'ק • קינגסטון שעל התמזה • קמדן • קנזינגטון וצ'לסי • קרוידון • רדברידג' • ריצ'מונד שעל התמזה |
| שטח בעל מעמד נפרד | הסיטי של לונדון |
| שטחים מסוגרים | אינר טמפל • מידל טמפל |
| ראו גם | רשות לונדון רבתי • אספת לונדון • מועצת לונדון רבתי • ראש עיריית לונדון • הלורד ראש העיר של לונדון • האיגוד של לונדון |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4099789-3
* ISNI: 0000 0004 0427 9555
* MusicBrainz: 54181a4b-9f77-4919-b8c5-f7af03fbbe17

 |